Et springvand sendte tirsdag nat tankerne et par årtier tilbage til de skumfester, der før i tiden ofte blev afholdt for børn og unge. Springvandet foran rådhuset i Hasseris var nemlig vokset til dobbeltstørrelse af bar skum. Og det fik nysgerrige blikke til at kigge en ekstra gang. - Jeg fik min taxa til at vende rundt, og så fik både jeg og chauffør taget billeder, siger Troels Jacob Hegmand, der tilfældigt kørte forbi springvandet tirsdag nat. Hvad der præcist er blevet brugt til at få springvandet til at skumme så kraftigt op vides endnu ikke.

Opsummering:
Det normalt så afdæmpede springvand foran rådhuset i Hasseris blev tirsdag nat forvandlet til mandshøje skumbjerge.